**ΑΝΑΚΟΙΝΩΣΗ**

Όσοι φοιτητές/φοιτήτριες εισήχθηκαν στο ίδρυμα έως το ακαδημαϊκό έτος 2018-2019 έχουν δικαίωμα μετά την ολοκλήρωση των υποχρεώσεων τους για τη λήψη πτυχίου ΤΕΙ (επιτυχής παρακολούθηση όλων των απαιτούμενων μαθημάτων και ολοκλήρωση της Πτυχιακής Εργασίας και της Πρακτικής Άσκησης), **να ζητήσουν με αίτηση προς την Γραμματεία του Τμήματος** να παρακολουθήσουν τα επιπλέον μαθήματα του Προγράμματος Σπουδών του Ελληνικού Μεσογειακού Πανεπιστημίου, ώστε να λάβουν το αντίστοιχο **πτυχίο του.**

**ΠΡΟΣΟΧΗ: Η ολοκλήρωση των σπουδών ΤΕΙ, (Μαθήματα – Πρακτική Άσκηση – Πτυχιακή Εργασία) πρέπει να έχει γίνει μέχρι και το 12ο εξάμηνο.** (δεν έχουν υπερβεί τη διάρκεια των εξαμήνων που απαιτούνται για τη λήψη του τίτλου σπουδών, προσαυξανόμενη κατά τέσσερα (4) εξάμηνα «ν+2 Ακαδημαϊκά Έτη»).

**Η αίτηση για το Πτυχίο Πανεπιστημίου και τα επιπλέον μαθήματα** **υποβάλλεται έως τις 15-09-2019.** ( Με νεότερη ανακοίνωση θα ενημερωθούν οι φοιτητές για τον τρόπο υποβολής της αίτησης).

Όσοι φοιτητές δεν έχουν ολοκληρώσει τις υποχρεώσεις τους έως στις 15-09-2019 **μπορούν επίσης μέσα σε εξήντα (60) ημέρες από την ανάρτηση της βαθμολογίας στο τελευταίο μάθημα, να υποβάλουν αίτηση για πτυχίο Πανεπιστημίου.**

Η αίτηση μπορεί να ανακληθεί με νέα αίτηση του ενδιαφερομένου που υποβάλλεται το αργότερο έξι (6) μήνες μετά την κατάθεση της αρχικής δήλωσης.

**ΕΠΙΠΛΈΟΝ ΜΑΘΗΜΑΤΑ ΓΙΑ ΤΗΝ ΑΠΟΚΤΗΣΗ ΠΤΥΧΙΟΥ ΕΛ.ΜΕ.ΠΑ.**

Οι φοιτητές που ολοκληρώνουν το πρόγραμμα σπουδών του τμήματος Κοινωνικής Εργασίας ως φοιτητές ΤΕΙ και μετά από αίτησή τους δηλώνουν την επιθυμία τους να αποκτήσουν Πτυχίο ΕΛ.ΜΕ.ΠΑ, θα πρέπει επιπλέον να παρακολουθήσουν και να εξεταστούν επιτυχώς σε τρία (3) υποχρεωτικά μαθήματα και ένα (1) μάθημα επιλογής. Τα υποχρεωτικά μαθήματα θα διδάσκονται για τους τελειόφοιτους του ΤΕΙ τόσο στα χειμερινά όσα και στα εαρινά εξάμηνα για το χρονικό διάστημα μέχρι την ολοκλήρωση της φοίτησης των φοιτητών που δικαιούνται να κάνουν αίτηση για απόκτηση πτυχίου ΕΛ.ΜΕ.ΠΑ.

**ΚΑΤΑΛΟΓΟΣ ΕΠΙΠΛΕΟΝ ΜΑΘΗΜΑΤΩΝ**

|  |  |  |  |  |  |
| --- | --- | --- | --- | --- | --- |
| **Μάθημα** | **Ώρες** | **Φ. Ε.** | **Π.Μ.** | **Τύπος** | **Εξάμηνο** |
| Κοινοτική Ανάπτυξη και Κοινωνική Εργασία | 2 | 120 | 4 | ΜΕ | Ε (Χειμ.) |
| Ριζοσπαστική και Κριτική Κοινωνική Εργασία | 3 | 180 | 6 | ΜΕ | Η (Χειμ.) |
| Κοινωνική Εργασία στο χώρο της Δικαιοσύνης | 3 | 180 | 6 | ΜΕ | Η (Χειμ.) |
| Μάθημα ΕΥ | 3 | 120 | 4 |  |  |

**Το Μάθημα ΕΥ θα το επιλέγουν οι φοιτητές από τα παρακάτω προσφερόμενα μαθήματα (1 από τα 5)**

|  |  |  |  |  |  |
| --- | --- | --- | --- | --- | --- |
| **Μάθημα** | **Ώρες** | **Φ. Ε.** | **Π.Μ.** | **Τύπος** | **Εξάμηνο** |
| Αναπηρία και Κοινωνική Εργασία | 3 | 120 | 4 | ΜΕ | Εαρινό |
| Θεραπευτικό παιχνίδι και Παιγνιοθεραπεία | 3 | 120 | 4 | ΜΕΥ | Εαρινό |
| Ενεργός Γήρανση και Κοινωνική Εργασία | 3 | 120 | 4 | ΜΕ | Χειμερινό |
| Πολιτισμός και Κοιν. Ανάπτυξη | 3 | 120 | 4 | ΜΓΥ | Χειμερινό |
| Ατομικά και Κοινωνικά Δικαιώματα | 3 | 120 | 4 | ΜΓΥ | Εαρινό |

Ο Πρόεδρος Του Τμήματος

Γεώργιος Μαρκάκης

Καθηγητής